ประกาศธนาคารแห่งประเทศไทย เรื่อง การกำหนดหลักประกันเป็นทรัพย์สินที่บริษัทเงินทุนต้องเรียก (ฉบับที่ 5)
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การกำหนดหลักประกันเป็นทรัพย์สินที่บริษัทเงินทุนต้องเรียก
(ฉบับที่
๕)
----------------------

 อาศัยอำนาจตามความในมาตรา
๓๐ (๕) แห่งพระราชบัญญัติการประกอบ
ธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์
พ.ศ. ๒๕๒๒ ธนาคารแห่งประเทศ
ไทยออกข้อกำหนด
ด้วยความเห็นชอบของรัฐมนตรีว่าการกระทรวงการคลัง ดังต่อไปนี้

 ข้อ ๑
ให้ยกเลิก
 (๑) ประกาศธนาคารแห่งประเทศไทย เรื่อง
การกำหนดหลักประกันเป็นทรัพย์
สินที่บริษัทเงินทุนต้องเรียก (ฉบับที่ ๓) พ.ศ. ๒๕๒๕ ลงวันที่ ๑๒ กุมภาพันธ์ ๒๕๒๕
 (๒) ประกาศธนาคารแห่งประเทศไทย เรื่อ
การกำหนดหลักประกันเป็นทรัพย์
สินที่บริษัทเงินทุนต้องเรียก (ฉบับที่ ๔) พ.ศ. ๒๕๒๗
ลงวันที่ ๑๖ มกราคม ๒๕๓๗

 ข้อ ๒
การที่บริษัทเงินทุน
 (ก) ให้กู้ยืมเงิน เป็นผู้ค้ำประกัน
หรือผู้รับรอง ผู้รับอาวัลหรือผู้สอดเข้าแก้หน้า
ในตั๋วเงินแก่หรือให้กับ หรือ
 (ข)
รับโอนโดยมีค่าตอบแทนซึ่งสิทธิเรียกร้องที่เกิดจากการจำหน่ายสินค้าจาก
กรรมการของบริษัทเงินทุนนั้น
หรือจากบุคคลหรือห้างหุ้นส่วนดังต่อไปนี้ คือ
  (๑)
ผู้ถือหุ้นของบริษัทเงินทุนนั้น ซึ่งถือหุ้นเกินร้อยละสิบของจำนวนหุ้นที่
จำหน่ายได้แล้วทั้งหมดของบริษัทเงินทุนนั้น
  (๒) บริษัทจำกัดที่บริษัทเงินทุน กรรมการ
ผู้จัดการ หรือพนักงานหรือ
บุคคลผู้มีอำนาจในการจัดการของบริษัทเงินทุนนั้นถือหุ้นรวมกันเกินร้อยละสิบของจำนวนหุ้นที่
จำหน่ายได้แล้วทั้งหมดของบริษัทจำกัดดังกล่าว
  (๓) ห้างหุ้นส่วนสามัญที่ผู้จัดการ
หรือพนักงานหรือบุคคลผู้มีอำนาจใน
การจัดการของบริษัทเงินทุนนั้นเป็นหุ้นส่วน
 (๔) ห้างหุ้นส่วนจำกัดที่ผู้จัดการ
หรือพนักงานหรือบุคคลผู้มีอำนาจในการจัด
การของบริษัทเงินทุนนั้น
เป็นหุ้นส่วนจำพวกไม่จำกัดความรับผิดหรือห้างหุ้นส่วนจำกัดที่กรรมการ
ผู้จัดการ
หรือพนักงานหรือบุคคลผู้มีอำนาจในการจัดการของบริษัทเงินทุนนั้นเป็นหุ้นส่วนจำพวก
จำกัดความรับผิดที่มีหุ้นรวมกันเกินร้อยละสิบของทุนทั้งหมดของห้างหุ้นส่วนจำกัดดังกล่าว
 (๕) บริษัทจำกัดหรือห้างหุ้นส่วนที่กรรมการ
ผู้จัดการ หรือพนักงานหรือบุคคลผู้
มีอำนาจในการจัดการของบริษัทเงินทุนนั้นเป็นกรรมการ
ผู้จัดการ หรือพนักงานหรือบุคคลผู้มี
อำนาจในการจัดการ
 บริษัทเงินทุนนั้นต้องให้บุคคลตาม
ข. หรือบุคคลหรือห้างหุ้นส่วนตาม (๑) (๒) 
(๓) (๔) หรือ (๕)
นำทรัพย์สินมาจำนำหรือจำนองเป็นประกันเต็มจำนวนหนี้หรือจำนวนเงินที่ได้เข้า
ค้ำประกัน หรือรับรอง รับอาวัล
หรือสอดเข้าแก้หน้าในตั๋วเงินหรือจำนวนเงินค่าตอบแทนที่รับโอน
สิทธิเรียกร้องดังกล่าว เว้นแต่จะมีธนาคารค้ำประกันเต็มจำนวนหนี้หรือจำนวนเงินดังกล่าว
หรือได้รับอนุญาตจากธนาคารแห่งประเทศไทย

 ข้อ ๓
ผู้ถือหุ้น กรรมการ ผู้จัดการ หรือพนักงานหรือบุคคลผู้มีอำนาจในการจัด
การของบริษัทเงินทุนในข้อ ๒
ให้หมายความรวมถึงบุคคลหรือห้างหุ้นส่วนตามความในมาตรา ๒๐ 
(๗) วรรคสอง แห่งพระราชบัญญัติการประกอบธุรกิจเงินทุน
ธุรกิจหลักทรัพย์ และธุรกิจเครดิตฟอง
ซิเอร์ พ.ศ. ๒๕๒๒
ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการประกอบ
ธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์
พ.ศ. ๒๕๒๒ (ฉบับที่ ๒ ) พ.ศ. ๒๕๒๘ 
ด้วย

 ข้อ ๔ ข้อกำหนดในข้อ ๒
ไม่ใช้บังคับสำหรับการที่บริษัทเงินทุนให้กู้ยืมเงิน
ประเภทเมื่อทวงถามหรือเป็นผู้ค้ำประกัน หรือผู้รับรอง
ผู้รับอาวัล หรือผู้สอดเข้าแก้หน้าในตั๋วเงิน
ประเภทเมื่อทวงถามแก่ธนาคารพาณิชย์ บริษัทเงินทุน
บริษัทหลักทรัพย์ หรือสถาบันการเงินที่มี
กฎหมายเฉพาะจัดตั้งขึ้น

 ข้อ ๕
ทรัพย์สินที่จะต้องนำมาจำนำหรือจำนองเป็นประกันตามประกาศนี้ 
หมายถึงทรัพย์สินดังต่อไปนี้
 (๑) ตั๋วเงินคลัง และพันธบัตรรัฐบาลไทย
 (๒)
หุ้นกู้และพันธบัตรที่กระทรวงการคลังค้ำประกันทั้งต้นเงินและดอกเบี้ย
 (๓) หุ้น หุ้นกู้และพันธบัตรที่ออกโดยนิติบุคคลที่มีกฎหมายเฉพาะจัดตั้งขึ้น
 (๔)
ตั๋วเงินหรือหุ้นกู้ที่บริษัทเงินทุนนั้นเป็นผู้ออก
 (๕)
หลักทรัพย์จดทะเบียนและหลักทรัพย์รับอนุญาตในตลาดหลักทรัพย์แห่ง
ประเทศไทย
 (๖) อสังหาริมทรัพย์
 การตีราคาทรัพย์สินตาม
(๑) (๒) (๓) และ (๔) จะต้องไม่เกินมูลค่าที่ตราไว้
 การตีราคาทรัพย์สินตาม
(๕) จะต้องไม่เกินร้อยละเจ็ดสิบของราคาซื้อขายครั้ง
สุดท้ายในตลาดหลักทรัพย์แห่งประเทศไทย
 การตีราคาอสังหาริมทรัพย์ตาม
(๖) ที่เป็นที่ดินจะต้องไม่เกินราคาประเมินของ
เจ้าพนักงานที่ดิน ส่วนที่เป็นอสังหาริมทรัพย์อื่นจะต้องไม่เกินมูลค่าตามบัญชีหรือตามราคาทุน
ที่ได้หักค่าเสื่อมราคาแล้ว

 ข้อ ๖
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา 
เป็นต้นไป

 ประกาศ
ณ วันที่ ๔ มีนาคม ๒๕๓๐
  กำจร สถิรกุล
 
ผู้ว่าการ
 
ธนาคารแห่งประเทศไทย

[รก.๒๕๓๐/๕๓/๕พ/๒๓ มีนาคม ๒๕๓๐]

 ฐาปนี
/ แก้ไข
 ๒๕
กันยายน ๒๕๔๕
 A+B(C)